Tänase vihmase ilmaga sobivad hästi tubased tegevused ;) Me oleme nüüd seda suurt tuba nii ühtepidi kui ka teistpidi tõstnud. Igakord on tunne, et see nüüd pole ikka see. Kuna meil vanast ajast on olemas ülikerged nahkdiivanid, mida  saab varbaga lükata, siis pole see muutmine eriti kontimurdev. Ükspäev võtsin siis on kodublogide listi ette ja vaatasin ainult suure toa paigutust ja noh, mis seal siis ikka. Teeme siis ka sellise klassikalise keskealiste suure toa. Kaua me ikka keerutame, et oleme popid ja noortepärased :) Lükkasime varbaga diivanid õigesse kohta. Istusime maha ja leppisime kokku, et nende asemele tulevad 2 valget täpselt ühesugust ja suurust ikea diivanit. Teleka lohistasime nii, et pikutades saab vaadata ja kes ei vaata  telekat, see pikutab teises suunas ja vaatab kaminatuld. Kõik on aus!. Ühel päeval oli mul linnas tööde vahel täpselt piisavalt vähe aega, et jõuaks käia kahes poes ja osta ära kardina kangas. Teisest poest ma lihtsalt ei tulnud enne väljagi ;)